ཤྲི་ལངྐའི་གཞུང་དང་མི་དམངས་ཀྱི་རྒྱབ་སྐྱོར་མེད་པར་གོམ་འགྲུལ་གནས་སྐོར་དེ་ལམ་ལྷོང་ཡོང་ཐབས་མེད་པ་ཡིན་པས།མཇུག་བསྒྲིལ་མཛད་སྒོའི་སྐབས་ཐུགས་རྗེ་ལེགས་འབུལ་གྱི་ཚུལ་དུ་ངས་སངས་རྒྱས་ཀྱི་རིང་བསྲེལ་རྩ་ཆེན་རྡོག་གསུམ་ཕུལ་བ་ཡིན།རིང་བསྲེལ་དེ་དག་ཀྱང་ཐུན་མོང་མ་ཡིན་པ་ཞིག་རེད།རིང་བསྲེལ་ཁ་ཅིག་འཕེལ་གྱི་མེད་ཀྱང་།ད་ལྟའི་རིང་བསྲེལ་འདི་དག་ནི་རྐྱེན་བཟང་པོ་འཛོམས་སྐབས་འཕེལ་གྱི་ཡོད།ང་རའི་སེམས་པར་རིང་བསྲེལ་འདི་ལོ་གཅིག་གཉིས་རྗེས་འཕེལ་གྱི་རེད་བསམ་པ་བྱུང་ཡང་།ངས་རིང་བསྲེལ་ཤྲི་ལངྐའི་སྲིད་འཛིན་ལ་འབུལ་སྐབས་རིང་བསྲེལ་གཅིག་འཕེལ་འདུག་པས་རྒྱལ་ཁབ་ཀྱི་མདུན་ལམ་ཆེད་དུ་རྟེན་འབྲེལ་བཟང་པོ་ཡིན་གྱི་རེད་བསམ་པ་བྱུང་།